Simona Halep se confruntă cu numeroase dificultăți. LA 33 de ani este dificil să concurezi cu sportive de 20 de ani, care sunt în mod natural mai în formă, spune Firicel Tomai, primul antrenor al Simonei, într-o declarație pentru Sport.ro
Durerile și disconfortul fizic pe care le resimte fac practicarea tenisului la nivel înalt extrem de dificilă, a susținut Firicel.
De ce să nu renunțe…
”Nu s-a pus problema retragerii. Singurul loc în care s-ar putea pune problema retragerii e doar în capul Simonei. Ceilalți sunt convins că nu-și doresc.
Dar, în căpuțul ei, văzând greutățile cu care se luptă, că la 33 de ani trebuie să alergi cu cele de 20 de ani și să fii mai fit decât ele…Normal că se mai gândește, probabil, de ce să nu renunțe. Ea, dacă ar fi fizic ok, ar fi ușor. Din momentul în care ai dureri e foarte greu să mai practici tenisul ăsta”, a spus Firicel Tomai.
În luna martie, Simona Halep a întâlnit-o pe Paula Badosa la Miami Open și a pierdut, scor final 6-1, 4-6, 3-6.
În mai, sportiva a abandonat la Trofeul Clarins de la Paris, în meciul împotriva lui McCartney Kessler, după ce a câștigat primul set 7-5 și a fost condusă în al doilea set cu 2-3, din cauza unei accidentări la genunchi.
Simona Halep întro? Își vinde proprietățile!
În ultimii ani, Simona și-a vândut mai multe proprietăți. După ce a renunțat la casa din Snagov și la vila din cartierul Primăverii din București, Simona Halep a înstrăinat și hotelul SH din Constanța. Afacerea de la malul mării a fost cotată la trei milioane de euro, cumpărătorul fiind o firmă din Piața Neamț, potrivit redacția.ro.
Acum, sportiva ar vrea să îl vândă și hotelul din Poiana Brașov, Drachenhaus, denumit anterior „Heraldic Club”.